**Lög Íslenska frisbígolfsambandsins**

kt. 450705-0630

*1. grein*

Sambandið heitir Íslenska frisbígolfsambandið (ÍFS). Heimili þess og varnarþing er í Reykjavík. Félagssvæði þess er allt landið. Allir þeir sem skrá sig hjá félaginu verða sjálfkrafa félagar.

*2. grein*

Tilgangur sambandsins er að vinna að hagsmunum frisbígolfs á Íslandi.

*3. grein*

Markmið sambandsins eru þau að stuðla að uppbyggingu þessarar íþróttar á landinu og fjölga þannig iðkendum. Skammtímamarkmið skulu rædd nánar á hverjum aðalfundi.

*4. grein*

Aðalfundur fer með æðsta vald í sambandinu og skal haldinn að hausti ár hvert. Rétt til setu á aðalfundi með tillögu- og atkvæðisrétt eiga allir fullgildir félagar, 16 ára og eldri. Til aðalfundar skal boða með minnst 10 daga fyrirvara.

*5. grein*

Dagskrá aðalfundar skal vera:

1. Skýrsla stjórnar.

2. Endurskoðaðir reikningar lesnir og bornir upp til staðfestingar.

3. Umræður um skýrslu stjórnar og nefnda.

4. Kosið í stjórn og aðrar trúnaðarstöður.

5. Önnur mál.

*6. grein*

Aðalfundur kýs þriggja manna stjórn sem fer með málefni félagsins á milli funda.

*7. grein*

Stjórn skal skipa í vinnuhópa sem vinna á milli aðalfunda.

*8. grein*

Lög þessi eru grunnlög Íslenska frisbígolfsambandsins og verður þeim aðeins breytt með 2/3 greiddra atkvæða á lögmætum aðalfundi að undangenginni kynningu.

Lög þessi eru samþykkt á fyrsta aðalfundi ÍFS, 2005